Diari Oficial de la Generalitat Valenciana


Sumari del DOGV 7738, del 10-03-2016 (2016/1719)

Informació pública del projecte de reparcel·lació forçosa de la unitat d'execució número 4 del PEPRI del barri de Velluters (expedient 3502 2014 8).
----------------------------------------------------------------------------------------------------------------------------------------------------

### Dades del document

Número de DOGV
:   7738

Data del DOGV
:   10-03-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/1719


Data del document
:   08-03-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública del projecte de reparcel·lació forçosa de la unitat d'execució número 4 del PEPRI del barri de Velluters (expedient 3502 2014 8). [2016/1719]  
El tinent d'alcalde d'Urbanisme, Vivenda i Ordenació Urbana, Gestió Delegada del Parc Central i Pla del Cabanyal, per Resolució U-248, de 20 d'abril de 2015, en virtut de delegació conferida per Acord de la Junta de Govern Local d'1 d'abril de 2015, ha disposat:  
  
  
«Antecedents de fet  
1. La mercantil Lova Tres, SL va adquirir la condició d'agent urbanitzador del programa d'actuació integrada de la unitat d'execució número 4 del PEPRI del barri de Velluters, per acord plenari de l'Ajuntament de València de 30 de juliol de 2010, i es va aprovar definitivament el document de planejament per Resolució de la consellera d'Infraestructures, Territori i Medi Ambient de 9 de novembre de 2012, (BOP 29.12.2012, número 310), i subscrit el conveni amb l'Ajuntament de València el 13 de setembre de 2013.  
2. S'ha complit amb el tràmit de comunicació prèvia de l'article 166 de la Llei 16/2005, de 30 de desembre, Urbanística Valenciana, per mitjà de notificacions individualitzades als interessats, per actes notarials de 31.10.2103 i 13.06.2014, en les notaries de Salvador Alborch Domínguez i Manuel Ángel Roda Pérez, i amb publicació en el Butlletí Oficial de la Província de València número 162, de 10 de juliol de 2014.  
  
3. Amb dates 20.02.2014, 31.10.2014 i 27.03.2015, es van presentar per l'urbanitzador successius projectes de reparcel·lació forçosa.  
4. Pel Servici de Gestió del Centre Històric s'han emés informes amb dates 22.05.2014; 26.11.2014; 10.03.2015; 12.03.2015 i 31.03.2015 (oficina administrativa); i 22.12.2014 i 17.02.2015 (oficina tècnica), relatius a la valoració del sòl ?donada la diferència existent entre els valors de repercussió aprovats en el programa i els proposats en el projecte de reparcel·lació forçosa?, i a qüestions juridicoadministratives, completant les fitxes de les parcel·les de resultat amb l'exigència imposada des del planejament de construcció d'un aparcament únic en dos plantes davall rasant, incloent el viari, l'espai lliure i tots els solars inclosos en la unitat d'execució podent excloure's el sòl del carrer de Botelles. Es conclou que el projecte està en condicions de ser sotmés a informació pública.  
5. S'han presentat les al·legacions següents: 1) Al·legació R. E. 010745, de data 06.05.2008, de Rosario Gómez Cervera, reiterada el 12.02.2010, amb R. E. 114048; 2) Al·legació R. E. 00469 5071 034242, de data 08.10.2014, d'Olegario Colomer Maset, en representació de María Rosario Gómez Cervera; i 3) Al·legació R. E. 14356 9715 041858, de data 09.12.2014, de Teresa Tormos i Queva, en representació de la mercantil Dos Veces Leal, SL, de les quals s'emetrà informe durant la tramitació de l'expedient.  
6. El projecte de reparcel·lació consta dels documents següents: 1) Memòria; 2) Relació de propietaris i interessats. Descripció de finques aportades a la reparcel·lació; 3) Proposta d'adjudicació de les finques resultants; 4) Compte de liquidació provisional; 5) Plans; 6) Memòria de quotes d'urbanització; 7) Annexos: certificat de domini i càrregues; informe de valoració urbanística.  
  
Fonaments jurídics  
1. La tramitació del procediment seguirà el que establix l'article 92 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, en aplicació d'allò que s'ha disposat en la seua disposició transitòria primera, apartat u.  
2. Resulta competent per al sotmetiment a informació pública el tinent d'alcalde, regidor delegat d'Urbanisme, Vivenda i Ordenació Urbana, per aplicació de l'article 127, 1, d) de la Llei reguladora de les bases del règim local, en la seua redacció per la Llei 57/2003, de 16 de desembre, i delegació de competències per Acord número 56 (Eº 1), de la Junta de Govern Local, en sessió ordinària d'1 d'abril de 2015.  
  
Per tot allò que s'ha exposat, s'eleva a l'òrgan competent la proposta següent:  
  
Primer. Sotmetre a informació pública, pel termini d'un mes, el projecte de reparcel·lació forçosa de la unitat d'execució número 4 del PEPRI del barri de Velluters, presentat el 27 de març de 2015, per l'agent urbanitzador Lova Tres, SL, per mitjà de la publicació d'anuncis en el Diari Oficial de la Comunitat Valenciana, prèvia notificació individual als propietaris i la resta d'interessats inclosos en l'àrea reparcel·lable.  
  
Segon. Durant l'indicat termini, a comptar des de l'endemà de la publicació de la present resolució, podran els interessats presentar al·legacions aportant tot tipus de documentació o mitjans de prova que estimen adequats en el seu suport; l'expedient estarà a disposició del públic en les dependències del nou ajuntament, carrer d'Amadeu de Savoia, número 11, pati A, segona planta, Servici de Gestió Centre Històric, i podrà consultar-se en la web municipal www.valencia.es/urbanisme.»  
  
  
València, 8 de març de 2016.- El cap de la Secció de Gestió i Planejament: Vicente Pastor Grau. El secretari: Manuel Latorre Hernández.